title: Komission täytäntöönpanoasetus (EU) 2016/605, annettu 19 päivänä huhtikuuta 2016, Tunisiasta peräisin olevan oliiviöljyn väliaikaisen tariffikiintiön avaamisesta ja hallinnoinnista sekä asetuksen (EY) N:o 1918/2006 muuttamisesta

text:
               20.4.2016

               FI

               Euroopan unionin virallinen lehti

               L 104/11

         KOMISSION TÄYTÄNTÖÖNPANOASETUS (EU) 2016/605,
   annettu 19 päivänä huhtikuuta 2016,
   Tunisiasta peräisin olevan oliiviöljyn väliaikaisen tariffikiintiön avaamisesta ja hallinnoinnista sekä asetuksen (EY) N:o 1918/2006 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 187 artiklan a–e alakohdan,
   sekä katsoo seuraavaa:

               (1)

               Euroopan parlamentin ja neuvoston asetuksen (EU) 2016/580 (2) 1 artiklassa avataan unioniin tuotavalle Tunisiasta peräisin olevalle CN-koodien 1509 10 10 ja 1509 10 90 oliiviöljylle vuotuinen 35 000 tonnin suuruinen tulliton tariffikiintiö vuosiksi 2016 ja 2017.

               (2)

               Euroopan yhteisöjen ja niiden jäsenvaltioiden sekä Tunisian tasavallan välisestä assosioinnista annetussa Euro–Välimeri-sopimuksessa (3) olevan pöytäkirjan N:o 1 3 artiklassa, sellaisena kuin se on muutettuna 3 artiklan 1 kohdalla Euroopan yhteisön ja sen jäsenvaltioiden sekä Tunisian tasavallan Euro–Välimeri-assosiaatiosopimukseen Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi tehdyssä pöytäkirjassa (4), joka on hyväksytty neuvoston päätöksellä 2005/720/EY (5), avataan CN-koodien 1509 10 10 ja 1509 10 90 kokonaan Tunisiassa tuotetun ja sieltä suoraan unioniin kuljetetun oliiviöljyn tuontia tullitta koskeva 56 700 tonnin tariffikiintiö. Kyseisen tariffikiintiön avaamisesta ja hallinnoinnista säädetään komission asetuksessa (EY) N:o 1918/2006 (6).

               (3)

               Johdonmukaisuuden vuoksi 35 000 tonnin väliaikaista tariffikiintiötä olisi hallinnoitava samalla tavalla kuin 56 700 tonnin pysyvää tariffikiintiötä.

               (4)

               Komission asetuksia (EY) N:o 1345/2005 (7), (EY) N:o 1301/2006 (8) ja (EY) N:o 376/2008 (9) olisi sovellettava rajoittamatta tässä asetuksessa säädettyjen lisäedellytysten ja poikkeuksien soveltamista.

               (5)

               Asetuksen (EY) N:o 1918/2006 3 artiklaa, jossa vahvistetaan ilmoituksia ja myöntämistä koskevat vaatimukset, tuontitodistusten voimassaoloaika ja vakuuden määrä, olisi sovellettava, jollei tässä asetuksessa toisin säädetä.

               (6)

               Jotta toimijat voisivat joustavammin käyttää Tunisiasta peräisin olevan neitsytoliiviöljyn tuontikiintiöitä, olisi poistettava velvollisuus eritellä ilmoitukset CN-koodin mukaan. Sen vuoksi asetusta (EY) N:o 1918/2006 olisi muutettava.

               (7)

               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Asetusta (EY) N:o 1345/2005, asetusta (EY) N:o 1301/2006, asetusta (EY) N:o 376/2008 ja asetuksen (EY) N:o 1918/2006 3 artiklaa sovelletaan, jollei tässä asetuksessa toisin säädetä.
   2 artikla
   1.   Avataan unioniin tuontia varten vuosiksi 2016 ja 2017 vuotuinen tulliton tariffikiintiö, jonka järjestysnumero on 09.4033, jäljempänä ’väliaikainen kiintiö’, CN-koodien 1509 10 10 ja 1509 10 90 kokonaan Tunisiassa tuotetulle ja sieltä suoraan unioniin kuljetetulle oliiviöljylle tässä asetuksessa säädetyin edellytyksin. Väliaikaisen kiintiön määrä on 35 000 tonnia vuodessa.
   2.   Väliaikainen kiintiö asetetaan saataville vasta kun asetuksen (EY) N:o 1918/2006 2 artiklassa säädetty vuotuinen kiintiö, jonka järjestysnumero on 09.4032, on kokonaan myönnetty.
   3.   Väliaikainen kiintiö avataan kunkin vuoden 1 päivänä tammikuuta. Vuoden 2016 osalta väliaikainen kiintiö avataan kuitenkin tämän asetuksen voimaantulosta 31 päivään joulukuuta 2016.
   3 artikla
   Väliaikaista kiintiötä koskevia todistushakemuksia voidaan ottaa vastaan kiintiötä, jonka järjestysnumero on 09.4032, koskevien hakemusten keskeyttämisestä annetun täytäntöönpanoasetuksen voimaantuloa seuraavasta ensimmäisestä maanantaista tai tiistaista alkaen.
   Vuoden 2016 osalta väliaikaista kiintiötä koskevia todistushakemuksia voidaan ottaa vastaan tämän asetuksen voimaantuloa seuraavasta ensimmäisestä maanantaista tai tiistaista alkaen.
   4 artikla
   Poistetaan asetuksen (EY) N:o 1918/2006 3 artiklan 2 kohdan toinen virke.
   5 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä huhtikuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 347, 20.12.2013, s. 671.

      (2)  Euroopan parlamentin ja neuvoston asetus (EU) 2016/580, annettu 13 päivänä huhtikuuta 2016, kiireellisten yksipuolisten kauppatoimenpiteiden toteuttamisesta Tunisian tasavallan osalta (EUVL L 102, 18.4.2016, s. 1).

      (3)  EYVL L 97, 30.3.1998, s. 2. Sopimus sellaisena kuin se on viimeksi muutettuna neuvoston päätöksellä 2006/612/EY (EUVL L 260, 21.9.2006, s. 1).

      (4)  EUVL L 278, 21.10.2005, s. 3.

      (5)  Neuvoston päätös 2005/720/EY, tehty 20 päivänä syyskuuta 2005, Euroopan yhteisöjen ja niiden jäsenvaltioiden sekä Tunisian tasavallan välisestä assosioinnista tehtyyn Euro–Välimeri-sopimukseen liitettävän pöytäkirjan tekemisestä Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi (EUVL L 278, 21.10.2005, s. 1).

      (6)  Komission asetus (EY) N:o 1918/2006, annettu 20 päivänä joulukuuta 2006, Tunisiasta peräisin olevan oliiviöljyn tariffikiintiön avaamisesta ja hallinnoinnista (EUVL L 365, 21.12.2006, s. 84).

      (7)  Komission asetus (EY) N:o 1345/2005, annettu 16 päivänä elokuuta 2005, oliiviöljyalan tuontitodistusjärjestelmän soveltamista koskevista yksityiskohtaisista säännöistä (EUVL L 212, 17.8.2005, s. 13).

      (8)  Komission asetus (EY) N:o 1301/2006, annettu 31 päivänä elokuuta 2006, tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä (EUVL L 238, 1.9.2006, s. 13).

      (9)  Komission asetus (EY) N:o 376/2008, annettu 23 päivänä huhtikuuta 2008, maataloustuotteiden tuonti-, vienti- ja ennakkovahvistustodistusmenettelyn soveltamista koskevista yhteisistä yksityiskohtaisista säännöistä (EUVL L 114, 26.4.2008, s. 3).


title: Komission täytäntöönpanoasetus (EU) 2016/2073, annettu 23 päivänä marraskuuta 2016, varainhoitovuodelta 2016 siirrettyjen määrärahojen takaisinmaksusta Euroopan parlamentin ja neuvoston asetuksen (EU) N:o 1306/2013 26 artiklan 5 kohdan mukaisesti

text:
               26.11.2016

               FI

               Euroopan unionin virallinen lehti

               L 320/25

         KOMISSION TÄYTÄNTÖÖNPANOASETUS (EU) 2016/2073,
   annettu 23 päivänä marraskuuta 2016,
   varainhoitovuodelta 2016 siirrettyjen määrärahojen takaisinmaksusta Euroopan parlamentin ja neuvoston asetuksen (EU) N:o 1306/2013 26 artiklan 5 kohdan mukaisesti
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (1) ja erityisesti sen 26 artiklan 6 kohdan,
   on kuullut maatalousrahastojen komiteaa,
   sekä katsoo seuraavaa:

               (1)

               Asetuksen (EU) N:o 1306/2013 4 artiklan 1 kohdassa tarkoitettuihin Euroopan maatalouden tukirahastosta (maataloustukirahasto) rahoitettaviin toimiin liittyviä sitomatta olevia määrärahoja voidaan Euroopan parlamentin ja neuvoston asetuksen (EU, Euratom) N:o 966/2012 (2) 169 artiklan 3 kohdan mukaisesti siirtää seuraavalle varainhoitovuodelle. Siirron määrä saa olla enintään kaksi prosenttia alkuperäisistä määrärahoista, eikä se saa ylittää Euroopan parlamentin ja neuvoston asetuksen (EU) N:o 1307/2013 (3) 8 artiklassa tarkoitetun, edellisen varainhoitovuoden aikana suoriin tukiin sovelletun mukautuksen määrää. Tämä voi johtaa lisäsuorituksiin sellaisille tuen lopullisille saajille, joihin kyseistä mukautusta on sovellettu.

               (2)

               Poiketen siitä, mitä asetuksen (EU, Euratom) N:o 966/2012 169 artiklan 3 kohdassa säädetään, jäsenvaltioiden on asetuksen (EU) N:o 1306/2013 26 artiklan 5 kohdan mukaisesti maksettava takaisin asetuksen (EU, Euratom) N:o 966/2012 169 artiklan 3 kohdassa tarkoitetut siirretyt määrärahat lopullisille tuensaajille, joihin sovelletaan mukautusastetta sinä varainhoitovuonna, jolle määrärahat on siirretty. Kyseistä takaisinmaksua sovelletaan ainoastaan lopullisiin tuensaajiin jäsenvaltioissa, joihin sovellettiin edellisenä varainhoitovuonna rahoituskuria (4).

               (3)

               Vahvistettaessa takaisin maksettavia määriä on asetuksen (EU) N:o 1306/2013 26 artiklan 7 kohdan mukaisesti otettava huomioon mainitun asetuksen 25 artiklassa tarkoitettua maatalousalan kriisivarausta koskevat määrät, joita ei ole saatettu käyttöön kriisitoimenpiteitä varten varainhoitovuoden loppuun mennessä.

               (4)

               Euroopan parlamentin ja neuvoston asetuksen (EU) 2015/1146 (5) 1 artiklan 1 kohdan mukaisesti rahoituskuria sovelletaan suoriin tukiin kalenterivuoden 2015 osalta 441,6 miljoonan euron kriisivarauksen perustamiseksi. Kriisivarauksen käyttämistä ei ole pyydetty varainhoitovuonna 2016.

               (5)

               Jäsenvaltioiden 16 päivän lokakuuta 2015 ja 15 päivän lokakuuta 2016 välistä ajanjaksoa koskevien menoilmoitusten perusteella jäsenvaltioiden varainhoitovuonna 2016 tosiasiallisesti soveltama rahoituskurista johtuva vähennys on 435 miljoonaa euroa.

               (6)

               Sen vuoksi käyttämättä jääneet määrärahat, jotka vastaavat varainhoitovuonna 2016 sovelletusta rahoituskurista johtuvaa 435 miljoonan euron määrää, joka ei ylitä rajaksi asetettua kahta prosenttia alkuperäisistä määrärahoista, voidaan siirtää varainhoitovuodelle 2017 asetuksen (EU, Euratom) N:o 966/2012 169 artiklan 3 kohdan viidennen alakohdan mukaisen komission päätöksen jälkeen.

               (7)

               Jotta varmistetaan, että kyseisten määrärahojen takaisinmaksu lopullisille tuensaajille on oikeassa suhteessa rahoituskurista johtuvan mukautuksen määrään, on aiheellista, että komissio määrittää määrät, jotka jäsenvaltioilla on käytettävissä takaisinmaksuun.

               (8)

               Jotta jäsenvaltiot eivät takaisinmaksun vuoksi joutuisi maksamaan lisäsuoritusta, tätä asetusta on tarpeen soveltaa 1 päivästä joulukuuta 2016. Sen vuoksi tässä asetuksessa vahvistetut määrät ovat lopullisia ja voimassa, ilman että niillä on vaikutusta vähennysten soveltamiseen asetuksen (EU) N:o 1306/2013 41 artiklan mukaisesti, kaikkiin muihin oikaisuihin, jotka otetaan asetuksen (EU) N:o 1306/2013 18 artiklan 3 kohdan mukaisesti huomioon jäsenvaltioiden maksajavirastojen lokakuun 2016 osalta toteuttamia menoja koskevassa kuukausittaisessa maksupäätöksessä, mainitun asetuksen 18 artiklan 4 kohdan mukaisesti tehtäviin mahdollisiin vähennyksiin ja lisämaksuihin sekä päätöksiin, jotka tehdään tilien tarkastamis- ja hyväksymismenettelyn puitteissa.

               (9)

               Asetuksen (EU, Euratom) N:o 966/2012 169 artiklan 3 kohdan mukaisesti sitomatta olevia määrärahoja voidaan siirtää yksinomaan seuraavalle varainhoitovuodelle. Sen vuoksi komission on aiheellista määrittää jäsenvaltioiden menoja koskevat tukikelpoisuuspäivät asetuksen (EU) N:o 1306/2013 26 artiklan 5 kohdan mukaisen takaisinmaksun osalta ottaen huomioon maatalouden varainhoitovuosi, sellaisena kuin se on määritelty mainitun asetuksen 39 artiklassa.

               (10)

               Jotta otettaisiin huomioon, että maataloustukirahaston vuoden 2016 määrärahojen toteutumista yhteisen hallinnoinnin kautta 16 päivän lokakuuta 2015 ja 15 päivän lokakuuta 2016 välisenä aikana koskevasta tiedonannosta on kulunut vain vähän aikaa ja että tätä asetusta on tarpeen soveltaa jo 1 päivästä joulukuuta 2016, tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Tämän asetuksen liitteessä vahvistetaan niiden määrärahojen määrä, jotka siirretään varainhoitovuodelta 2016 asetuksen (EU, Euratom) N:o 966/2012 169 artiklan 3 kohdan mukaisesti ja jotka annetaan asetuksen (EU) N:o 1306/2013 26 artiklan 5 kohdan mukaisesti jäsenvaltioiden käyttöön maksettaviksi takaisin lopullisille tuensaajille, joihin sovelletaan mukautusastetta varainhoitovuonna 2017.
   Siirrettäviin määriin sovelletaan komission siirtopäätöstä asetuksen (EU, Euratom) N:o 966/2012 169 artiklan 3 kohdan viidennen alakohdan mukaisesti.
   2 artikla
   Siirrettyjen määrärahojen takaisinmaksun yhteydessä jäsenvaltioiden menot ovat oikeutettuja unionin rahoitukseen ainoastaan siinä tapauksessa, että kyseiset määrät on maksettu tuensaajille ennen 16 päivää lokakuuta 2017.
   3 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivästä joulukuuta 2016.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä marraskuuta 2016.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 347, 20.12.2013, s. 549.

      (2)  Euroopan parlamentin ja neuvoston asetus (EU, Euratom) N:o 966/2012, annettu 25 päivänä lokakuuta 2012, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta (EUVL L 298, 26.10.2012, s. 1).

      (3)  Euroopan parlamentin ja neuvoston asetus (EU) N:o 1307/2013, annettu 17 päivänä joulukuuta 2013, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta (EUVL L 347, 20.12.2013, s. 608).

      (4)  Asetuksen (EU) N:o 1307/2013 8 artiklan 2 kohdan mukaan rahoituskuria ei sovelleta varainhoitovuonna 2016 Bulgariaan, Kroatiaan eikä Romaniaan.

      (5)  Euroopan parlamentin ja neuvoston asetus (EU) 2015/1146, annettu 8 päivänä heinäkuuta 2015, asetuksessa (EU) N:o 1306/2013 säädetyn suorien tukien mukautusasteen vahvistamisesta kalenterivuodeksi 2015 (EUVL L 191, 17.7.2015, s. 6).

      LIITE

         Takaisinmaksua varten käytettävissä olevat siirrettyjen määrärahojen määrät

                  (määrät euroina)

                  Belgia

                  6 414 552

                  Tšekki

                  11 049 216

                  Tanska

                  10 864 696

                  Saksa

                  60 049 657

                  Viro

                  1 293 797

                  Irlanti

                  13 600 170

                  Kreikka

                  17 254 566

                  Espanja

                  55 869 779

                  Ranska

                  90 755 440

                  Italia

                  39 147 477

                  Kypros

                  368 399

                  Latvia

                  1 676 449

                  Liettua

                  3 462 420

                  Luxemburg

                  416 787

                  Unkari

                  15 068 124

                  Malta

                  34 366

                  Alankomaat

                  8 963 299

                  Itävalta

                  7 080 542

                  Puola

                  25 435 226

                  Portugali

                  6 735 448

                  Slovenia

                  987 364

                  Slovakia

                  5 646 824

                  Suomi

                  6 067 712

                  Ruotsi

                  7 922 613

                  Yhdistynyt kuningaskunta

                  38 847 027


title: Komission täytäntöönpanoasetus (EU) N:o 698/2012, annettu 25 päivänä heinäkuuta 2012 , tiettyjen tavaroiden luokittelusta yhdistettyyn nimikkeistöön

text:
               31.7.2012

               FI

               Euroopan unionin virallinen lehti

               L 203/34

         KOMISSION TÄYTÄNTÖÖNPANOASETUS (EU) N:o 698/2012,
   annettu 25 päivänä heinäkuuta 2012,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.

               (4)

               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.

               (5)

               Tämän asetuksen liitteessä olevassa 1 ja 3 kohdassa säädetyt toimenpiteet ovat tullikoodeksikomitean lausunnon mukaiset; tullikoodeksikomitea ei ole antanut lausuntoa tämän asetuksen liitteessä olevasta 2 kohdasta puheenjohtajansa asettamassa määräajassa,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä heinäkuuta 2012.

            Komission puolesta, puheenjohtajan nimissä

         Algirdas ŠEMETA

            Komission jäsen

      (1)  EYVL L 256, 7.9.1987, s. 1.

      (2)  EYVL L 302, 19.10.1992, s. 1.

      LIITE

                  Tavaran kuvaus

                  Luokittelu
                  (CN-koodi)

                  Perusteet

                  (1)

                  (2)

                  (3)

                              1.

                              Monitoiminen laite (ns. moottoriajoneuvojen multimediakeskus), jollaista käytetään moottoriajoneuvoissa ja jossa on kaksi pääkomponenttia:

                                          —

                                          yleisradiosignaalin vastaanottolaite, johon on yhdistetty CD/DVD-soitin;

                                          —

                                          irrotettava kosketusnäyttötyyppinen värinestekidenäyttö (LCD), jonka kuvaruudun läpimitta on noin 17,5 cm (7 tuumaa) ja kuvasuhde 16:9.

                                    Laitteessa on liittimiä, joilla voidaan vastaanottaa videosignaaleja peruutuskameran kaltaisista ulkoisista lähteistä.
                              Laite esitetään tullille yhdessä kaukosäätimen kanssa.
                              Laitteeseen voidaan yhdistää lisänäyttö.

                  8528 59 40

                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön c alakohdan ja 6 yleisen tulkintasäännön sekä CN-koodien 8528, 8528 59 ja 8528 59 40 nimiketekstien mukaisesti.
                  Laite koostuu komponenteista, joilla voidaan suorittaa eri toimintoja (äänen toistaminen, kuvan toistaminen, yleisradiosignaalin vastaanottaminen, videosignaalin toistaminen), mutta yksikään näistä toiminnoista ei laitteen suunnittelu ja toimintaperiaate huomioon ottaen anna laitteelle sen olennaista luonnetta.
                  Sen vuoksi laite on yhdistetyn nimikkeistön 3 yleisen tulkintasäännön c alakohdan mukaisesti luokiteltava CN-koodiin 8528 59 40 muuksi värimonitoriksi, jonka kuvaruudussa käytetään nestekidenäyttötekniikkaa.

                              2.

                              Monitoiminen laite (ns. moottoriajoneuvojen multimediakeskus), jollaista käytetään moottoriajoneuvoissa ja jonka mitat ovat noin 17 × 5 × 16 cm.
                              Siinä on yhdessä kotelossa yleisradiosignaalin vastaanottolaite, äänen ja videosignaalin toistolaite ja värinestekidenäyttö (LCD), jonka kuvaruudun läpimitta on noin 8 cm (3,5 tuumaa).
                              Laitteessa on liittimiä, joilla voidaan vastaanottaa videosignaaleja peruutuskameroiden kaltaisista ulkoisista lähteistä.
                              Laitteella voidaan myös toistaa ääntä ja kuvia USB-muistitikusta.
                              Laite esitetään tullille yhdessä kaukosäätimen kanssa.
                              Laitteeseen voidaan yhdistää lisänäyttö.

                  8528 59 40

                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön c alakohdan ja 6 yleisen tulkintasäännön sekä CN-koodien 8528, 8528 59 ja 8528 59 40 nimiketekstien mukaisesti.
                  Laite koostuu komponenteista, joilla voidaan suorittaa eri toimintoja (äänen toistaminen, kuvan toistaminen, yleisradiosignaalin vastaanottaminen, videosignaalin toistaminen), mutta yksikään näistä toiminnoista ei laitteen suunnittelu ja toimintaperiaate huomioon ottaen anna laitteelle sen olennaista luonnetta.
                  Sen vuoksi laite on yhdistetyn nimikkeistön 3 yleisen tulkintasäännön c alakohdan mukaisesti luokiteltava CN-koodiin 8528 59 40 muuksi värimonitoriksi, jonka kuvaruudussa käytetään nestekidenäyttötekniikkaa.

                              3.

                              Monitoiminen laite (ns. moottoriajoneuvojen multimediakeskus), jollaista käytetään moottoriajoneuvoissa.
                              Siinä on yhdessä kotelossa yleisradiosignaalin vastaanottolaite, äänen ja videosignaalin toistolaite, radionavigointilaite ja värinestekidenäyttö (LCD), jonka kuvaruudun läpimitta on noin 18 cm (7 tuumaa) ja kuvasuhde 16:9.
                              Laitteessa on liittimiä, joilla voidaan vastaanottaa videosignaaleja peruutuskameroiden tai DVB-T-virittimen kaltaisista ulkoisista lähteistä.
                              Laitteella voidaan myös toistaa ääntä ja kuvia muistitikortista.
                              Laite esitetään tullille yhdessä kahden kaukosäätimen kanssa.
                              Laitteeseen voidaan yhdistää lisänäyttö.

                  8528 59 40

                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön c alakohdan ja 6 yleisen tulkintasäännön sekä CN-koodien 8528, 8528 59 ja 8528 59 40 nimiketekstien mukaisesti.
                  Laite koostuu komponenteista, joilla voidaan suorittaa eri toimintoja (äänen toistaminen, videosignaalin toistaminen, radionavigointi, yleisradiosignaalin lähettäminen, videosignaalin tuottaminen), mutta yksikään näistä toiminnoista ei laitteen suunnittelu ja toimintaperiaate huomioon ottaen anna laitteelle sen olennaista luonnetta.
                  Sen vuoksi laite on yhdistetyn nimikkeistön 3 yleisen tulkintasäännön c alakohdan mukaisesti luokiteltava CN-koodiin 8528 59 40 muuksi värimonitoriksi, jonka kuvaruudussa käytetään nestekidenäyttötekniikkaa.


title: Komission täytäntöönpanoasetus (EU) 2015/1759, annettu 28 päivänä syyskuuta 2015, glutaarialdehydin hyväksymisestä vanhana tehoaineena käytettäväksi biosidivalmisteissa valmisteryhmissä 2, 3, 4, 6, 11 ja 12 (ETA:n kannalta merkityksellinen teksti)

text:
               2.10.2015

               FI

               Euroopan unionin virallinen lehti

               L 257/19

         KOMISSION TÄYTÄNTÖÖNPANOASETUS (EU) 2015/1759,
   annettu 28 päivänä syyskuuta 2015,
   glutaarialdehydin hyväksymisestä vanhana tehoaineena käytettäväksi biosidivalmisteissa valmisteryhmissä 2, 3, 4, 6, 11 ja 12
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 89 artiklan 1 kohdan kolmannen alakohdan,
   sekä katsoo seuraavaa:

               (1)

               Komission delegoidussa asetuksessa (EU) N:o 1062/2014 (2) vahvistetaan luettelo vanhoista tehoaineista, jotka on arvioitava sen selvittämiseksi, voidaanko ne mahdollisesti hyväksyä käytettäviksi biosidivalmisteissa.

               (2)

               Luettelossa on mukana glutaarialdehydi.

               (3)

               Glutaarialdehydi on arvioitu Euroopan parlamentin ja neuvoston direktiivin 98/8/EY (3) 16 artiklan 2 kohdan mukaisesti käytettäväksi kyseisen direktiivin liitteessä V määritellyssä tuotetyypissä 2 (yksityisten ja julkisten terveydenhuollon tilojen desinfiointiaineet sekä muut biosidituotteet), tuotetyypissä 3 (eläinten hygienian hoitoon käytettävät biosidituotteet), tuotetyypissä 4 (desinfiointiaineet tiloihin, joissa on elintarvikkeita tai rehuja), tuotetyypissä 6 (suljetuissa astioissa käytettävät säilytysaineet), tuotetyypissä 11 (nestejäähdytyksessä ja prosessijärjestelmissä käytettävät säilytysaineet) ja tuotetyypissä 12 (limanestoaineet), jotka vastaavat asetuksen (EU) N:o 528/2012 liitteessä V määriteltyjä valmisteryhmiä 2, 3, 4, 6, 11 ja 12.

               (4)

               Suomi, joka oli nimetty arvioinnista vastaavaksi toimivaltaiseksi viranomaiseksi, toimitti komissiolle 30 päivänä maaliskuuta 2011 ja 31 päivänä tammikuuta 2013 arviointikertomukset sekä suosituksensa komission asetuksen (EY) N:o 1451/2007 (4) 14 artiklan 4 ja 6 kohdan mukaisesti.

               (5)

               Biosidivalmistekomitea valmisteli 1 päivänä lokakuuta 2014 Euroopan kemikaaliviraston lausunnot delegoidun asetuksen (EU) N:o 1062/2014 7 artiklan 1 kohdan b alakohdan mukaisesti ottaen huomioon arvioinnista vastaavan toimivaltaisen viranomaisen päätelmät.

               (6)

               Kyseisten lausuntojen mukaan valmisteryhmissä 2, 3, 4, 6, 11 ja 12 käytettävien biosidivalmisteiden, jotka sisältävät glutaarialdehydiä, voidaan olettaa täyttävän direktiivin 98/8/EY 5 artiklan vaatimukset edellyttäen, että sen käyttöä koskevia tiettyjä edellytyksiä noudatetaan.

               (7)

               Sen vuoksi on aiheellista hyväksyä glutaarialdehydin käyttö valmisteryhmiin 2, 3, 4, 6, 11 ja 12 kuuluvissa biosidivalmisteissa edellyttäen, että liitteessä esitettyjä erityisedellytyksiä noudatetaan.

               (8)

               Lausunnoissa todetaan, että glutaarialdehydi täyttää kriteerit sen luokittelemiseksi Euroopan parlamentin ja neuvoston asetuksen (EY) N:o 1272/2008 (5) liitteessä I olevassa 3.4.1.1 kohdassa tarkoitetuksi hengitysteitä herkistäväksi aineeksi.

               (9)

               Koska asetuksen (EU) N:o 528/2012 90 artiklan 2 kohdan mukaisesti aineet, joiden osalta jäsenvaltioiden arviointi on saatettu päätökseen viimeistään 1 päivänä syyskuuta 2013, olisi hyväksyttävä direktiivin 98/8/EY mukaisesti, hyväksynnän voimassaoloajan olisi oltava 10 vuotta mainitulla direktiivillä käyttöön otetun käytännön mukaisesti.

               (10)

               Kun sovelletaan asetuksen (EU) N:o 528/2012 23 artiklaa, glutaarialdehydi täyttää kuitenkin kyseisen asetuksen 10 artiklan 1 kohdan b alakohdan edellytykset ja olisi sen vuoksi katsottava korvattavaksi tehoaineeksi.

               (11)

               Valmisteryhmää 4 koskevan käytön osalta arvioinnissa ei käsitelty glutaarialdehydiä sisältävien biosidivalmisteiden lisäämistä Euroopan parlamentin ja neuvoston asetuksen (EY) N:o 1935/2004 (6) 1 artiklan 1 kohdassa tarkoitettuihin elintarvikkeen kanssa kosketukseen suoraan tai välillisesti joutumaan tarkoitettuihin materiaaleihin ja tarvikkeisiin. Kyseisiä materiaaleja varten voi olla tarpeen vahvistaa niiden siirtymistä elintarvikkeeseen koskevat raja-arvot, joita tarkoitetaan asetuksen (EY) N:o 1935/2004 5 artiklan 1 kohdan e alakohdassa. Sen vuoksi hyväksyntä ei saisi kattaa kyseistä käyttöä, paitsi jos komissio on vahvistanut siirtymäraja-arvot tai jos mainitun asetuksen nojalla on vahvistettu, ettei siirtymäraja-arvoja tarvita.

               (12)

               Koska glutaarialdehydi täyttää kriteerit sen luokittelemiseksi hengitysteitä herkistäväksi aineeksi sekä asetuksen (EY) N:o 1272/2008 liitteessä I tarkoitetuksi ihoa herkistäväksi aineeksi, alakategoria 1A, glutaarialdehydillä käsitellyt tai sitä sisältävät käsitellyt esineet olisi merkittävä asianmukaisesti, kun niitä saatetaan markkinoille.

               (13)

               Kohtuullinen määräaika on tarpeen ennen tehoaineen hyväksymistä, jotta asianomaiset osapuolet voivat tarvittavalla tavalla valmistautua uusiin vaatimuksiin.

               (14)

               Tässä asetuksessa säädetyt toimenpiteet ovat pysyvän biosidivalmistekomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään glutaarialdehydi käytettäväksi tehoaineena biosidivalmisteissa valmisteryhmissä 2, 3, 4, 6, 11 ja 12 siten, että sovelletaan liitteessä vahvistettuja spesifikaatioita ja edellytyksiä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä syyskuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 167, 27.6.2012, s. 1.

      (2)  Komission delegoitu asetus (EU) N:o 1062/2014, annettu 4 päivänä elokuuta 2014, Euroopan parlamentin ja neuvoston asetuksessa (EU) N:o 528/2012 tarkoitetusta kaikkien biosidivalmisteissa käytettyjen vanhojen tehoaineiden järjestelmällistä arviointia koskevasta työohjelmasta (EUVL L 294, 10.10.2014, s. 1).

      (3)  Euroopan parlamentin ja neuvoston direktiivi 98/8/EY, annettu 16 päivänä helmikuuta 1998, biosidituotteiden markkinoille saattamisesta (EYVL L 123, 24.4.1998, s. 1).

      (4)  Komission asetus (EY) N:o 1451/2007, annettu 4 päivänä joulukuuta 2007, biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta (EUVL L 325, 11.12.2007, s. 3).

      (5)  Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).

      (6)  Euroopan parlamentin ja neuvoston asetus (EY) N:o 1935/2004, annettu 27 päivänä lokakuuta 2004, elintarvikkeen kanssa kosketukseen joutuvista materiaaleista ja tarvikkeista ja direktiivien 80/590/ETY ja 89/109/ETY kumoamisesta (EUVL L 338, 13.11.2004, s. 4).

      LIITE

                  Yleisnimi

                  IUPAC-nimi
                  Tunnistenumerot

                  Tehoaineen vähimmäispuhtausaste (1)

                  Hyväksymispäivä

                  Hyväksymisen päättymispäivä

                  Tuotetyyppi

                  Erityisedellytykset

                  Glutaarialdehydi

                  IUPAC-nimi:
                  1,5-pentaanidiaali
                  EY-nro: 203-856-5
                  CAS-numero: 111-30-8

                  950 g/kg kuivapainona (95 %)

                  1. lokakuuta 2016

                  30. syyskuuta 2026

                  2

                  Glutaarialdehydi katsotaan korvattavaksi tehoaineeksi asetuksen (EU) N:o 582/2012 10 artiklan 1 kohdan b alakohdan mukaisesti.
                  Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamiin käyttötarkoituksiin mutta joita ei ole käsitelty tehoaineen riskinarvioinnissa unionin tasolla.
                  Biosidivalmisteiden lupien on täytettävä seuraavat edellytykset:

                              1)

                              Teollisuus- tai ammattikäytössä on noudatettava turvallisia työtapoja ja asianmukaisia järjestelyjä. Valmisteita käytettäessä on käytettävä asianmukaisia henkilönsuojaimia, jos altistumista ei voida muilla keinoin vähentää hyväksyttävälle tasolle.

                              2)

                              Ammattikäyttäjille aiheutuvien riskien vuoksi valmisteita ei saa levittää pyyhkimällä, ellei voida osoittaa, että riskit voidaan vähentää hyväksyttävälle tasolle.

                        Käsiteltyjä esineitä saadaan saattaa markkinoille seuraavien edellytysten täyttyessä:
                  Henkilö, joka on vastuussa sellaisen käsitellyn esineen markkinoille saattamisesta, joka on käsitelty glutaarialdehydillä tai sisältää sitä, on varmistettava, että käsitellyn esineen merkinnöissä annetaan asetuksen (EU) N:o 528/2012 58 artiklan 3 kohdan toisessa alakohdassa luetellut tiedot.

                  3

                  Glutaarialdehydi katsotaan korvattavaksi tehoaineeksi asetuksen (EU) N:o 582/2012 10 artiklan 1 kohdan b alakohdan mukaisesti.
                  Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamiin käyttötarkoituksiin mutta joita ei ole käsitelty tehoaineen riskinarvioinnissa unionin tasolla.
                  Biosidivalmisteiden lupien on täytettävä seuraavat edellytykset:

                              1)

                              Teollisuus- tai ammattikäytössä on noudatettava turvallisia työtapoja ja asianmukaisia järjestelyjä. Valmisteita käytettäessä on käytettävä asianmukaisia henkilönsuojaimia, jos altistumista ei voida muilla keinoin vähentää hyväksyttävälle tasolle.

                              2)

                              Valmisteita saavat käyttää sumuttamalla vain koulutetut ammattikäyttäjät.

                              3)

                              Niiden valmisteiden osalta, joista voi jäädä jäämiä elintarvikkeisiin tai rehuihin, on tarkistettava, onko tarpeen asettaa uudet jäämien enimmäismäärät tai muuttaa voimassa olevia jäämien enimmäismääriä Euroopan parlamentin ja neuvoston asetuksen (EY) N:o 470/2009 (2) tai Euroopan parlamentin ja neuvoston asetuksen (EY) N:o 396/2005 (3) mukaisesti, ja toteutettava kaikki asianmukaiset riskien vähentämiseen tähtäävät toimenpiteet sen varmistamiseksi, etteivät sovellettavat jäämien enimmäismäärät ylity.

                        Käsiteltyjä esineitä saadaan saattaa markkinoille seuraavien edellytysten täyttyessä:
                  Henkilö, joka on vastuussa sellaisen käsitellyn esineen markkinoille saattamisesta, joka on käsitelty glutaarialdehydillä tai sisältää sitä, on varmistettava, että käsitellyn esineen merkinnöissä annetaan asetuksen (EU) N:o 528/2012 58 artiklan 3 kohdan toisessa alakohdassa luetellut tiedot.

                  4

                  Glutaarialdehydi katsotaan korvattavaksi tehoaineeksi asetuksen (EU) N:o 582/2012 10 artiklan 1 kohdan b alakohdan mukaisesti.
                  Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamiin käyttötarkoituksiin mutta joita ei ole käsitelty tehoaineen riskinarvioinnissa unionin tasolla.
                  Biosidivalmisteiden lupien on täytettävä seuraavat edellytykset:

                              1)

                              Teollisuus- tai ammattikäytössä on noudatettava turvallisia työtapoja ja asianmukaisia järjestelyjä. Valmisteita käytettäessä on käytettävä asianmukaisia henkilönsuojaimia, jos altistumista ei voida muilla keinoin vähentää hyväksyttävälle tasolle.

                              2)

                              Niiden valmisteiden osalta, joista voi jäädä jäämiä elintarvikkeisiin tai rehuihin, on tarkistettava, onko tarpeen asettaa uudet jäämien enimmäismäärät tai muuttaa voimassa olevia jäämien enimmäismääriä Euroopan parlamentin ja neuvoston asetuksen (EY) N:o 470/2009 tai Euroopan parlamentin ja neuvoston asetuksen (EY) N:o 396/2005 mukaisesti, ja toteutettava kaikki asianmukaiset riskien vähentämiseen tähtäävät toimenpiteet sen varmistamiseksi, etteivät sovellettavat jäämien enimmäismäärät ylity.

                              3)

                              Valmisteita ei saa sisällyttää asetuksen (EY) N:o 1935/2004 1 artiklan 1 kohdassa tarkoitettuihin elintarvikkeen kanssa kosketukseen joutuviin materiaaleihin ja tarvikkeisiin, paitsi jos komissio on vahvistanut glutaarialdehydin siirtymistä elintarvikkeeseen koskevat raja-arvot tai jos kyseisen asetuksen nojalla on vahvistettu, ettei siirtymäraja-arvoja tarvita.

                        Käsiteltyjä esineitä saadaan saattaa markkinoille seuraavien edellytysten täyttyessä:
                  Henkilö, joka on vastuussa sellaisen käsitellyn esineen markkinoille saattamisesta, joka on käsitelty glutaarialdehydillä tai sisältää sitä, on varmistettava, että käsitellyn esineen merkinnöissä annetaan asetuksen (EU) N:o 528/2012 58 artiklan 3 kohdan toisessa alakohdassa luetellut tiedot.

                  6

                  Glutaarialdehydi katsotaan korvattavaksi tehoaineeksi asetuksen (EU) N:o 582/2012 10 artiklan 1 kohdan b alakohdan mukaisesti.
                  Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamiin käyttötarkoituksiin mutta joita ei ole käsitelty tehoaineen riskinarvioinnissa unionin tasolla.
                  Biosidivalmisteiden lupien on täytettävä seuraavat edellytykset:

                              1)

                              Teollisuus- tai ammattikäytössä on noudatettava turvallisia työtapoja ja asianmukaisia järjestelyjä. Valmisteita käytettäessä on käytettävä asianmukaisia henkilönsuojaimia, jos altistumista ei voida muilla keinoin vähentää hyväksyttävälle tasolle.

                              2)

                              Ihmisten terveydelle aiheutuvien riskien vuoksi valmisteet, jotka on tarkoitettu muuhun kuin ammattikäyttöön, eivät saa sisältää glutaarialdehydiä sellaisena pitoisuutena, joka aiheuttaa valmisteen luokittelemisen ihoa herkistäväksi, jollei altistumista voida vähentää hyväksyttävälle tasolle muilla keinoin kuin käyttämällä henkilönsuojaimia.

                              3)

                              Ympäristölle aiheutuvien riskien vuoksi valmisteille ei saa myöntää lupaa porauksessa ja sementoinnissa käytettävien nesteiden säilöntäaineena, jollei voida osoittaa, että riskit voidaan vähentää hyväksyttävälle tasolle.

                        Käsiteltyjä esineitä saadaan saattaa markkinoille seuraavien edellytysten täyttyessä:

                              1)

                              Seokset, jotka on käsitelty glutaarialdehydillä tai jotka sisältävät sitä, eivät saa sisältää glutaarialdehydiä sellaisena pitoisuutena, joka aiheuttaa tuotteen luokittelemisen ihoa herkistäväksi, jollei altistumista voida vähentää hyväksyttävälle tasolle muilla keinoin kuin käyttämällä henkilönsuojaimia.

                              2)

                              Henkilö, joka on vastuussa sellaisen käsitellyn esineen markkinoille saattamisesta, joka on käsitelty glutaarialdehydillä tai sisältää sitä, on varmistettava, että käsitellyn esineen merkinnöissä annetaan asetuksen (EU) N:o 528/2012 58 artiklan 3 kohdan toisessa alakohdassa luetellut tiedot.

                  11

                  Glutaarialdehydi katsotaan korvattavaksi tehoaineeksi asetuksen (EU) N:o 582/2012 10 artiklan 1 kohdan b alakohdan mukaisesti.
                  Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamiin käyttötarkoituksiin mutta joita ei ole käsitelty tehoaineen riskinarvioinnissa unionin tasolla.
                  Biosidivalmisteiden lupien on täytettävä seuraavat edellytykset:

                              1)

                              Teollisuus- tai ammattikäytössä on noudatettava turvallisia työtapoja ja asianmukaisia järjestelyjä. Valmisteita käytettäessä on käytettävä asianmukaisia henkilönsuojaimia, jos altistumista ei voida muilla keinoin vähentää hyväksyttävälle tasolle.

                              2)

                              Maaperälle ja pintavedelle aiheutuvien riskien vuoksi valmisteille ei saa myöntää lupaa käyttöön pienissä avoimissa kiertojäähdytysjärjestelmissä, jollei voida osoittaa, että riskit voidaan vähentää hyväksyttävälle tasolle.

                              3)

                              Ympäristölle aiheutuvien riskien vuoksi valmisteille ei saa myöntää lupaa vesipainetestissä käytettävän veden säilöntäaineena, jollei voida osoittaa, että riskit voidaan vähentää hyväksyttävälle tasolle.

                        Käsiteltyjä esineitä saadaan saattaa markkinoille seuraavien edellytysten täyttyessä:
                  Henkilö, joka on vastuussa sellaisen käsitellyn esineen markkinoille saattamisesta, joka on käsitelty glutaarialdehydillä tai sisältää sitä, on varmistettava, että käsitellyn esineen merkinnöissä annetaan asetuksen (EU) N:o 528/2012 58 artiklan 3 kohdan toisessa alakohdassa luetellut tiedot.

                  12

                  Glutaarialdehydi katsotaan korvattavaksi tehoaineeksi asetuksen (EU) N:o 582/2012 10 artiklan 1 kohdan b alakohdan mukaisesti.
                  Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamiin käyttötarkoituksiin mutta joita ei ole käsitelty tehoaineen riskinarvioinnissa unionin tasolla.
                  Biosidivalmisteiden lupien on täytettävä seuraavat edellytykset:

                              1)

                              Teollisuus- tai ammattikäytössä on noudatettava turvallisia työtapoja ja asianmukaisia järjestelyjä. Valmisteita käytettäessä on käytettävä asianmukaisia henkilönsuojaimia, jos altistumista ei voida muilla keinoin vähentää hyväksyttävälle tasolle.

                              2)

                              Ympäristölle aiheutuvien riskien vuoksi valmisteille ei saa myöntää lupaa käyttöön sellu- tai paperitehtaissa, joita ei ole yhdistetty jätevedenpuhdistamoon, jollei voida osoittaa, että riskit voidaan vähentää hyväksyttävälle tasolle.

                        Käsiteltyjä esineitä saadaan saattaa markkinoille seuraavien edellytysten täyttyessä:
                  Henkilö, joka on vastuussa sellaisen käsitellyn esineen markkinoille saattamisesta, joka on käsitelty glutaarialdehydillä tai sisältää sitä, on varmistettava, että käsitellyn esineen merkinnöissä annetaan asetuksen (EU) N:o 528/2012 58 artiklan 3 kohdan toisessa alakohdassa luetellut tiedot.

         (1)  Tässä sarakkeessa ilmoitettu puhtaus on tehoaineen vähimmäispuhtausaste, jota on käytetty direktiivin 98/8/EY 16 artiklan 2 kohdan mukaisesti tehtyä arviointia varten. Markkinoille saatetussa tuotteessa olevan tehoaineen puhtausaste voi poiketa vähimmäispuhtausasteesta, jos sen on todettu teknisesti vastaavan arvioitua tehoainetta.

         (2)  Euroopan parlamentin ja neuvoston asetus (EY) N:o 470/2009, annettu 6 päivänä toukokuuta 2009, yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta (EUVL L 152, 16.6.2009, s. 11).

         (3)  Euroopan parlamentin ja neuvoston asetus (EY) N:o 396/2005, annettu 23 päivänä helmikuuta 2005, torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta (EUVL L 70, 16.3.2005, s. 1).


title: Komission täytäntöönpanoasetus (EU) 2016/1113, annettu 8 päivänä heinäkuuta 2016, tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 248. kerran

text:
               9.7.2016

               FI

               Euroopan unionin virallinen lehti

               L 186/9

         KOMISSION TÄYTÄNTÖÖNPANOASETUS (EU) 2016/1113,
   annettu 8 päivänä heinäkuuta 2016,
   tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 248. kerran
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan a alakohdan ja 7 a artiklan 5 kohdan,
   sekä katsoo seuraavaa:

               (1)

               Asetuksen (EY) N:o 881/2002 liitteessä I luetellaan ne henkilöt, ryhmät ja yhteisöt, joita asetuksessa säädetty varojen ja taloudellisten resurssien jäädyttäminen koskee.

               (2)

               Yhdistyneiden kansakuntien turvallisuusneuvoston pakotekomitea päätti 5 päivänä heinäkuuta 2016 poistaa yhden luonnollisen henkilön niiden henkilöiden, ryhmien ja yhteisöjen luettelostaan, joita varojen ja taloudellisten resurssien jäädyttäminen koskee. Sen vuoksi asetuksen (EY) N:o 881/2002 liite I olisi päivitettävä.

               (3)

               Jotta tässä asetuksessa säädetyillä toimenpiteillä olisi tavoiteltu vaikutus, asetuksen olisi tultava voimaan välittömästi,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 881/2002 liite I tämän asetuksen liitteen mukaisesti.
   2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä heinäkuuta 2016.

            Komission puolesta,

            puheenjohtajan nimissä

            Ulkopolitiikan välineiden hallinnon päällikkö

      (1)  EYVL L 139, 29.5.2002, s. 9.

      LIITE
      Poistetaan asetuksen (EY) N:o 881/2002 liitteessä I olevasta luonnollisten henkilöiden luettelosta seuraava kohta:

         ”Daniel Martin Schneider (alias Abdullah). Osoite: Petrusstrasse 32, 66125 Herrensohr, Dudweiler, Saarbrücken, Saksa (aiempi osoite). Syntymäaika: 9.9.1985. Syntymäpaikka: Neunkirchen (Saar), Saksa. Saksan kansalainen. Passin nro 2318047793 (Friedrichsthalissa, Saksassa 17.5.2006 myönnetty Saksan passi, jonka voimassaolo päättyi 16.5.2011). Henkilötunnus: 2318229333 (Friedrichsthalissa, Saksassa 17.5.2006 myönnetty Saksan liittotasavallan henkilötodistus, jonka voimassaolo päättyi 16.5.2011 (ilmoitettu kadonneeksi)). Lisätietoja: a) yhteyksiä Islamic Jihad Union -ryhmään (toiselta nimeltään Islamic Jihad Group); b) yhteyksiä Fritz Martin Gelowicziin ja Adem Yilmaziin; c) vangittuna Saksassa (tilanne kesäkuussa 2010). 2 a artiklan 4 kohdan b alakohdassa tarkoitettu nimeämispäivä: 27.10.2008.”


title: Komission täytäntöönpanoasetus (EU) N:o 647/2014, annettu 12 päivänä kesäkuuta 2014 , tiettyjen tavaroiden luokittelusta yhdistettyyn nimikkeistöön

text:
               18.6.2014

               FI

               Euroopan unionin virallinen lehti

               L 178/5

         KOMISSION TÄYTÄNTÖÖNPANOASETUS (EU) N:o 647/2014,
   annettu 12 päivänä kesäkuuta 2014,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               1)

               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

               2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

               4)

               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

               5)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON ANTANUT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä kesäkuuta 2014.

            Komission puolesta,

            puheenjohtajan nimissä

         Algirdas ŠEMETA

            Komission jäsen

      (1)  EYVL L 256, 7.9.1987, s. 1.

      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).

      LIITE

                  Tavaran kuvaus

                  Luokittelu
                  (CN-koodi)

                  Perusteet

                  (1)

                  (2)

                  (3)

                  Lieriömäinen, ontto alumiinista valmistettu tuote, jonka toinen pää on kavennettu (nippa) ja joka on varustettu lukitusvipurenkaalla.
                  Tuote esitetään tullille letkunliittimenä.

                      (1) Ks. kuva.

                  7609 00 00

                  Luokittelu määräytyy yhdistetyn nimikkeistön 1 yleisen tulkintasäännön sekä CN-koodin 7609 00 00 nimiketekstin mukaisesti.
                  Nimike 7609 kattaa liittimet, joita käytetään kahden putken liittämiseksi toistensa jatkeeksi (ks. myös harmonoidun järjestelmän selitykset, nimikkeet 7609 ja 7307). Koska letkuja pidetään eräänlaisina putkina, myös letkunliittimet kuuluvat tähän nimikkeeseen.
                  Koska tuote kuuluu yhteen 76 ryhmän nimikkeistä, sen luokittelu nimikkeeseen 7616 muuksi alumiinitavaraksi ei tule kyseeseen.
                  Sen vuoksi tuote on luokiteltava CN-koodiin 7609 00 00 alumiiniseksi putkien liitos- ja muuksi osaksi.

         (1)  Kuva on ainoastaan ohjeellinen.


title: Neuvoston täytäntöönpanoasetus (EU) 2017/403, annettu 7 päivänä maaliskuuta 2017, tiettyihin Guinea-Bissaun tasavallan rauhaa, turvallisuutta tai vakautta uhkaaviin henkilöihin, yhteisöihin ja elimiin kohdistuvista rajoittavista toimenpiteistä annetun asetuksen (EU) N:o 377/2012 11 artiklan 1 kohdan täytäntöönpanosta

text:
               9.3.2017

               FI

               Euroopan unionin virallinen lehti

               L 63/15

         NEUVOSTON TÄYTÄNTÖÖNPANOASETUS (EU) 2017/403,
   annettu 7 päivänä maaliskuuta 2017,
   tiettyihin Guinea-Bissaun tasavallan rauhaa, turvallisuutta tai vakautta uhkaaviin henkilöihin, yhteisöihin ja elimiin kohdistuvista rajoittavista toimenpiteistä annetun asetuksen (EU) N:o 377/2012 11 artiklan 1 kohdan täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyihin Guinea-Bissaun tasavallan rauhaa, turvallisuutta tai vakautta uhkaaviin henkilöihin, yhteisöihin ja elimiin kohdistuvista rajoittavista toimenpiteistä 3 päivänä toukokuuta 2012 annetun neuvoston asetuksen (EU) N:o 377/2012 (1) ja erityisesti sen 11 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 3 päivänä toukokuuta 2012 asetuksen (EU) N:o 377/2012.

               (2)

               Yhdistyneiden kansakuntien turvallisuusneuvoston päätöslauselman 2048 (2012) nojalla perustettu Yhdistyneiden kansakuntien turvallisuusneuvoston komitea on saattanut ajan tasalle tiedot 11 yhdentoista sellaisen henkilön osalta, joihin kohdistetaan rajoittavia toimenpiteitä.

               (3)

               Asetuksen (EU) N:o 377/2012 liite I olisi näin ollen muutettava tämän mukaisesti,

         ON ANTANUT TÄMÄN ASETUKSEN:
   1 artikla
   Muutetaan asetuksen (EU) N:o 377/2012 liite I tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä maaliskuuta 2017.

            Neuvoston puolesta

            Puheenjohtaja

         L. GRECH

      (1)  EUVL L 119, 4.5.2012, s. 1.

      LIITE
      Korvataan asetuksen (EU) N:o 377/2012 liitteessä I olevat alla lueteltuja henkilöitä koskevat merkinnät seuraavasti:

                  Nimi

                  Tunnistamistiedot (syntymäaika ja -paikka, passin / henkilökortin numero jne.)

                  Luetteloon merkitsemisen perusteet

                  Luetteloon merkitsemisen päivämäärä

                  1

                  António INJAI
                  (alias ’António INDJAI’)

                  Kansalaisuus: Guinea-Bissau
                  Syntymäaika: 20.1.1955
                  Syntymäpaikka: Encheia, Bissorãn kaupunki, Oion alue, Guinea-Bissau
                  Sukulaisuussuhteet: Wasna Injai (isän nimi) ja Quiritche Cofte (äidin nimi)
                  Nimike: a) kenraaliluutnantti b) asevoimien esikuntapäällikkö
                  Passi: Diplomaattipassi nro AAID00435
                  Myöntämispäivä: 18.2.2010
                  Myöntämispaikka: Guinea-Bissau
                  Voimassaolon päättymispäivä: 18.2.2013
                  YK nimennyt: 18.5.2012 (YK:n turvallisuusneuvoston päätöslauselman 2048 (2012) 4 kohdan nojalla)
                  Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5782445

                  António Injai oli henkilökohtaisesti suunnittelemassa ja johtamassa 1.4.2010 tapahtunutta kapinaa, joka kulminoitui pääministeri Carlo Gomes Juniorin ja silloisen armeijan esikuntapäällikön José Zamora Indutan laittomaan kiinniottamiseen; vuoden 2012 vaalien aikaan Injai antoi asevoimien esikuntapäällikön ominaisuudessa lausuntoja, joissa uhataan valittujen viranomaisten syrjäyttämisellä ja vaaliprosessin pysäyttämisellä; António Injai osallistui 12.4.2012 tapahtuneen vallankaappauksen operatiiviseen suunnitteluun. Vallankaappauksen jälkeen ”sotilasjohdon” ensimmäisen tiedonannon antoi armeijan yleisesikunta, jonka johdossa kenraali Injai on.

                  3.5.2012

                  2.

                  Mamadu TURE (alias ’N'Krumah’)

                  Kansalaisuus: Guinea-Bissau
                  Syntymäaika: 26.4.1947
                  Nimike: a) kenraalimajuri b) asevoimien apulaisesikuntapäällikkö
                  Diplomaattipassi nro DA0002186
                  Myöntämispäivä: 30.3.2007
                  Myöntämispaikka: Guinea-Bissau
                  Voimassaolon päättymispäivä: 26.8.2013
                  YK nimennyt: 18.5.2012 (YK:n turvallisuusneuvoston päätöslauselman 2048 (2012) 4 kohdan nojalla)
                  Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5782456

                  Kuuluu ”sotilasjohtoon”, joka on ottanut vastuun 12.4.2012 tehdystä vallankaappauksesta.

                  3.5.2012

                  3.

                  Estêvão NA MENA

                  Kansalaisuus: Guinea-Bissau
                  Syntymäaika: 7.3.1956
                  Nimike: Asevoimien ylitarkastaja
                  YK nimennyt: 18.5.2012 (YK:n turvallisuusneuvoston päätöslauselman 2048 (2012) 4 kohdan nojalla)
                  Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5782449

                  Kuuluu ”sotilasjohtoon”, joka on ottanut vastuun 12.4.2012 tehdystä vallankaappauksesta.

                  3.5.2012

                  4.

                  Ibraima CAMARÁ
                  (alias ”Papa Camará”)

                  Kansalaisuus: Guinea-Bissau
                  Syntymäaika: 11.5.1964
                  Sukulaisuussuhteet: Suareba Camará (isän nimi) ja Sale Queita (äidin nimi)
                  Nimike: a) prikaatinkenraali b) ilmavoimien esikuntapäällikkö
                  Diplomaattipassi nro AAID00437
                  Myöntämispäivä: 18.2.2010
                  Myöntämispaikka: Guinea-Bissau
                  Voimassaolon päättymispäivä: 18.2.2013
                  YK nimennyt: 18.5.2012 (YK:n turvallisuusneuvoston päätöslauselman 2048 (2012) 4 kohdan nojalla)
                  Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5781782

                  Kuuluu ”sotilasjohtoon”, joka on ottanut vastuun 12.4.2012 tehdystä vallankaappauksesta.

                  3.5.2012

                  5.

                  Daba NAUALNA
                  (alias ’Daba Na Walna’)

                  Kansalaisuus: Guinea-Bissau
                  Syntymäaika: 6.6.1966
                  Sukulaisuussuhteet: Samba Naualna (isän nimi) ja In-Uasne Nanfafe (äidin nimi)
                  Nimike: a) everstiluutnantti b) ”sotilasjohdon” tiedottaja
                  Passi nro SA 0000417
                  Myöntämispäivä: 29.10.2003
                  Myöntämispaikka: Guinea-Bissau
                  Voimassaolon päättymispäivä: 10.3.2013
                  YK nimennyt: 18.5.2012 (YK:n turvallisuusneuvoston päätöslauselman 2048 (2012) 4 kohdan nojalla)
                  Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5782452

                  ”Sotilasjohdon” tiedottaja. ”Sotilasjohto” on ottanut vastuun 12.4.2012 tehdystä vallankaappauksesta.

                  3.5.2012

                  9.

                  Cranha DANFÁ

                  Kansalaisuus: Guinea-Bissau
                  Syntymäaika: 5.3.1957
                  Nimike: a) eversti b) asevoimien yhteisen esikunnan operaatiopäällikkö
                  Passi: AAIN29392
                  Myöntämispäivä: 29.9.2011
                  Myöntämispaikka: Guinea-Bissau
                  Voimassaolon päättymispäivä: 29.9.2016
                  YK nimennyt: 18.7.2012 (YK:n turvallisuusneuvoston päätöslauselman 2048 (2012) 4 kohdan nojalla)
                  Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5782442

                  Kuuluu ”sotilasjohtoon”, joka on ottanut vastuun 12.4.2012 tehdystä vallankaappauksesta. Asevoimien esikuntapäällikön António Injain läheinen neuvonantaja.

                  1.6.2012

                  11.

                  Sanha CLUSSÉ

                  Kansalaisuus: Guinea-Bissau
                  Syntymäaika: 28.9.1965
                  Sukulaisuussuhteet: Clusse Mutcha (isän nimi) ja Dalu Imbungue (äidin nimi)
                  Nimike: a) (laivaston) kapteeni b) merivoimien esikuntapäällikkö
                  Passi: SA 0000515
                  Myöntämispäivä: 8.12.2003
                  Myöntämispaikka: Guinea-Bissau
                  Voimassaolon päättymispäivä: 29.8.2013
                  YK nimennyt: 18.7.2012 (YK:n turvallisuusneuvoston päätöslauselman 2048 (2012) 4 kohdan nojalla)
                  Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5782435

                  Kuuluu ”sotilasjohtoon”, joka on ottanut vastuun 12.4.2012 tehdystä vallankaappauksesta. Kuuluu António Injain lähipiiriin. Sanha Clussé oli mukana ”sotilasjohdon” valtuuskunnassa, joka tapasi ECOWASin Abidjanissa 26.4.2012.

                  1.6.2012

                  12.

                  Júlio NHATE

                  Kansalaisuus: Guinea-Bissau
                  Syntymäaika: 28.9.1965
                  Nimike: a) everstiluutnantti b) laskuvarjorykmentin komentaja
                  YK nimennyt: 18.7.2012 (YK:n turvallisuusneuvoston päätöslauselman 2048 (2012) 4 kohdan nojalla)
                  Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5782454

                  Kuuluu ”sotilasjohtoon”, joka on ottanut vastuun 12.4.2012 tehdystä vallankaappauksesta. Everstiluutnantti Nhate, joka on António Injain uskollinen liittolainen, on vastuussa 12.4.2012 tehdystä vallankaappauksesta, koska hän johti sotilasoperaatiota.

                  1.6.2012

                  13.

                  Tchipa NA BIDON

                  Kansalaisuus: Guinea-Bissau
                  Syntymäaika: 28.5.1954
                  Sukulaisuussuhteet: ’Nabidom’
                  Nimike: a) everstiluutnantti b) tiedustelupalvelun päällikkö
                  Passi: Diplomaattipassi DA0001564
                  Myöntämispäivä: 30.11.2005
                  Myöntämispaikka: Guinea-Bissau
                  Voimassaolon päättymispäivä: 15.5.2011
                  YK nimennyt: 18.7.2012 (YK:n turvallisuusneuvoston päätöslauselman 2048 (2012) 4 kohdan nojalla)
                  Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5782446

                  Kuuluu ”sotilasjohtoon”, joka on ottanut vastuun 12.4.2012 tehdystä vallankaappauksesta.

                  1.6.2012

                  14.

                  Tcham NA MAN (alias Namam)

                  Kansalaisuus: Guinea-Bissau
                  Syntymäaika: 27.2.1953
                  Sukulaisuussuhteet: Biute Naman (isän nimi) ja Ndjade Na Noa (äidin nimi)
                  Nimike: a) everstiluutnantti b) asevoimien sotilassairaalan päällikkö
                  Passi: SA0002264
                  Myöntämispäivä: 24.7.2006
                  Myöntämispaikka: Guinea-Bissau
                  Voimassaolon päättymispäivä: 23.7.2009
                  YK nimennyt: 18.7.2012 (YK:n turvallisuusneuvoston päätöslauselman 2048 (2012) 4 kohdan nojalla)
                  Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5782448

                  Kuuluu ”sotilasjohtoon”, joka on ottanut vastuun 12.4.2012 tehdystä vallankaappauksesta. Myös korkean sotilasjohdon jäsen (Guinea-Bissaun armeijan ylin johto).

                  1.6.2012

                  16.

                  Idrissa DJALÓ (alias Idriça Djaló)

                  Kansalaisuus: Guinea-Bissau
                  Syntymäaika: 18.12.1954
                  Nimike: a) majuri b) asevoimien esikuntapäällikön protokollaneuvonantaja c) eversti d) armeijan esikunnan protokollapäällikkö (myöhemmin)
                  Passi: AAISO40158
                  Myöntämispäivä: 12.10.2012
                  Myöntämispaikka: Guinea-Bissau
                  Voimassaolon päättymispäivä: 2.10.2015
                  YK nimennyt: 18.7.2012 (YK:n turvallisuusneuvoston päätöslauselman 2048 (2012) 4 kohdan nojalla)
                  Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5782443

                  12.4.2012 tehdystä vallankaappauksesta vastuun ottaneen ”sotilasjohdon” yhteyshenkilö ja aktiivisimpia jäseniä. Hän oli yksi ensimmäisistä upseereista, joka teki julkisesti tiettäväksi kuuluvansa ”sotilasjohtoon” allekirjoittamalla yhden sen ensimmäisistä tiedonannoista (nro 5, 13.4.2012). Majuri Djaló toimii myös sotilastiedustelussa.

                  18.7.2012


title: Komission täytäntöönpanoasetus (EU) 2015/885, annettu 9 päivänä kesäkuuta 2015, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               10.6.2015

               FI

               Euroopan unionin virallinen lehti

               L 144/10

         KOMISSION TÄYTÄNTÖÖNPANOASETUS (EU) 2015/885,
   annettu 9 päivänä kesäkuuta 2015,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä kesäkuuta 2015.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MA

                  128,2

                  MK

                  79,9

                  TN

                  138,3

                  TR

                  72,2

                  ZZ

                  104,7

                  0707 00 05

                  MK

                  39,4

                  TR

                  121,3

                  ZZ

                  80,4

                  0709 93 10

                  TR

                  121,6

                  ZZ

                  121,6

                  0805 50 10

                  AR

                  111,5

                  BO

                  147,7

                  TR

                  67,0

                  ZA

                  137,7

                  ZZ

                  116,0

                  0808 10 80

                  AR

                  104,6

                  BR

                  94,4

                  CL

                  154,9

                  NZ

                  140,2

                  US

                  124,3

                  ZA

                  128,9

                  ZZ

                  124,6

                  0809 10 00

                  TR

                  266,2

                  ZZ

                  266,2

                  0809 29 00

                  TR

                  451,2

                  US

                  525,9

                  ZZ

                  488,6

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 1138/2012, annettu 30 päivänä marraskuuta 2012 , vilja-alalla 1 päivästä joulukuuta 2012 sovellettavien tuontitullien vahvistamisesta

text:
               1.12.2012

               FI

               Euroopan unionin virallinen lehti

               L 331/47

         KOMISSION TÄYTÄNTÖÖNPANOASETUS (EU) N:o 1138/2012,
   annettu 30 päivänä marraskuuta 2012,
   vilja-alalla 1 päivästä joulukuuta 2012 sovellettavien tuontitullien vahvistamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä vilja-alan tuontitullien osalta 20 päivänä heinäkuuta 2010 annetun komission asetuksen (EU) N:o 642/2010 (2) ja erityisesti sen 2 artiklan 1 kohdan,
   sekä katsoo seuraavaa:

               (1)

               Asetuksen (EY) N:o 1234/2007 136 artiklan 1 kohdassa säädetään, että CN-koodeihin 1001 19 00, 1001 11 00, ex 1001 91 20 (tavallinen vehnä, siemenvilja), ex 1001 99 00 (korkealaatuinen tavallinen vehnä, muu kuin siemenvilja), 1002 10 00, 1002 90 00, 1005 10 90, 1005 90 00, 1007 10 90 ja 1007 90 00 kuuluvien tuotteiden tuontitulli on sama kuin näiden tuotteiden tuontihetkellä voimassa oleva interventiohinta, jota korotetaan 55 prosentilla ja josta vähennetään kyseiseen lähetykseen sovellettava cif-tuontihinta. Tuontitulli ei kuitenkaan voi olla suurempi kuin yhteisen tullitariffin tullit.

               (2)

               Asetuksen (EY) N:o 1234/2007 136 artiklan 2 kohdassa säädetään, että mainitun artiklan 1 kohdassa tarkoitetun tuontitullin laskemista varten kyseisille tuotteille vahvistetaan säännöllisesti edustavat cif-tuontihinnat.

               (3)

               Asetuksen (EU) N:o 642/2010 2 artiklan 2 kohdan mukaan CN-koodeihin 1001 19 00, 1001 11 00, ex 1001 91 20 (tavallinen vehnä, siemenvilja), ex 1001 99 00 (korkealaatuinen tavallinen vehnä, muu kuin siemenvilja), 1002 10 00, 1002 90 00, 1005 10 90, 1005 90 00, 1007 10 90 ja 1007 90 00 kuuluvien tuotteiden tuontitullin laskemisessa käytetään kyseisen asetuksen 5 artiklan mukaisesti määriteltyä päivittäistä edustavaa cif-tuontihintaa.

               (4)

               Tuontitullit olisi vahvistettava 1 päivästä joulukuuta 2012 alkavalle ajanjaksolle, ja niitä olisi sovellettava kunnes uusi vahvistus tulee voimaan,

               (5)

               Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

         ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 1234/2007 136 artiklan 1 kohdassa tarkoitetut vilja-alan tuontitullit vahvistetaan, liitteessä II lueteltujen tekijöiden perusteella, tämän asetuksen liitteessä I 1 päivästä joulukuuta 2012 alkaen.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä marraskuuta 2012.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 187, 21.7.2010, s. 5.

      LIITE I

         Asetuksen (EY) N:o 1234/2007 136 artiklan 1 kohdassa tarkoitettuihin tuotteisiin 1 päivästä joulukuuta 2012 sovellettavat tuontitullit

                  CN-koodi

                  Tavaran kuvaus

                  Tuontitulli (1)

                  (euroa/tonni)

                  1001 19 00
                  1001 11 00

                  Durum VEHNÄ, korkealaatuinen

                  0,00

                  keskilaatuinen

                  0,00

                  Heikkolaatuinen

                  0,00

                  ex 1001 91 20

                  Tavallinen VEHNÄ, siemenvilja

                  0,00

                  ex 1001 99 00

                  Tavallinen VEHNÄ, korkealaatuinen, muu kuin siemenvilja

                  0,00

                  1002 10 00
                  1002 90 00

                  RUIS

                  0,00

                  1005 10 90

                  MAISSI, siemenvilja, muu kuin hybridi

                  0,00

                  1005 90 00

                  MAISSI, muu kuin siemenvilja (2)

                  0,00

                  1007 10 90
                  1007 90 00

                  DURRA, muu kuin kylvämiseen tarkoitettu hybridi

                  0,00

         (1)  Tavaran tuojaan voidaan soveltaa asetuksen (EU) N:o 642/2010 2 artiklan 4 kohdan mukaisesti seuraavia tullinalennuksia:

                  —

                  3 euroa/tonni, kun purkamissatama sijaitsee Välimerellä (Gibraltarinsalmelta Välimerelle) tai Mustallamerellä ja tavarat saapuvat unioniin Atlantin valtameren tai Suezin kanavan kautta,

                  —

                  2 euroa/tonni, kun purkamissatama sijaitsee Tanskassa, Virossa, Irlannissa, Latviassa, Liettuassa, Puolassa, Suomessa, Ruotsissa, Yhdistyneessä kuningaskunnassa tai Pyreneiden niemimaan Atlantin puoleisella rannikolla, jos tavarat saapuvat unioniin Atlantin valtameren kautta.

         (2)  Tuojaan voidaan soveltaa kiinteämääräistä alennusta 24 euroa tonnilta, jos asetuksen (EU) N:o 642/2010 3 artiklassa vahvistetut edellytykset täyttyvät.

      LIITE II

         Liitteessä I vahvistettujen tullien laskemista koskevat tekijät

      15.11.2012-29.11.2012

                  1.

                  Asetuksen (EU) N:o 642/2010 2 artiklan 2 kohdassa tarkoitetun viitejakson keskiarvot:

                              (EUR/t)

                              Vehnä (1)

                              Maissi

                              Durumvehnä, korkealaatuinen

                              Durumvehnä, keskilaatuinen (2)

                              Durumvehnä, heikkolaatuinen (3)

                              Pörssi

                              Minnéapolis

                              Chicago

                              —

                              —

                              —

                              Noteeraus

                              276,92

                              227,63

                              —

                              —

                              —

                              FOB-hinta USA

                              —

                              —

                              270,21

                              260,21

                              240,21

                              Palkkio Meksikonlahdella

                              —

                              26,06

                              —

                              —

                              —

                              Palkkio Suurilla järvillä

                              28,82

                              —

                              —

                              —

                              —

                  2.

                  Asetuksen (EU) N:o 642/2010 2 artiklan 2 kohdassa tarkoitetun viitejakson keskiarvot:

                              Rahtikustannukset: Meksikonlahti–Rotterdam

                              14,23 EUR/t

                              Rahtikustannukset: Suuret järvet–Rotterdam:

                              47,53 EUR/t

         (1)  Sisältää palkkion 14 euroa/t (asetuksen (EU) N:o 642/2010 5 artiklan 3 kohta).

         (2)  Alennus 10 euroa/t (asetuksen (EU) N:o 642/2010 5 artiklan 3 kohta).

         (3)  Alennus 30 euroa/t (asetuksen (EU) N:o 642/2010 5 artiklan 3 kohta).


title: Komission täytäntöönpanoasetus (EU) 2017/909, annettu 11 päivänä toukokuuta 2017, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (Huile d'olive de Corse / Huile d'olive de Corse – Oliu di Corsica (SAN))

text:
               30.5.2017

               FI

               Euroopan unionin virallinen lehti

               L 139/25

         KOMISSION TÄYTÄNTÖÖNPANOASETUS (EU) 2017/909,
   annettu 11 päivänä toukokuuta 2017,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (Huile d'olive de Corse / Huile d'olive de Corse – Oliu di Corsica (SAN))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koski komission asetuksen (EY) N:o 148/2007 (2) nojalla rekisteröidyn suojatun alkuperänimityksen ”Huile d'olive de Corse” / ”Huile d'olive de Corse – Oliu di Corsica” eritelmän muutoksen hyväksymistä.

               (2)

               Ranskan viranomaiset ilmoittivat komissiolle 18 päivänä helmikuuta 2016 päivätyllä kirjeellä, että asetuksen (EU) N:o 1151/2012 15 artiklan 4 kohdan mukainen siirtymäkausi, joka päättyy 31 päivänä joulukuuta 2025, oli myönnetty kahdelletoista Ranskan alueelle sijoittautuneelle toimijalle, jotka täyttävät mainitun artiklan edellytykset suojatusta alkuperänimityksestä ”Huile d'olive de Corse” / ”Huile d'olive de Corse – Oliu di Corsica”26 päivänä tammikuuta 2016 annetun ja 5 päivänä helmikuuta 2016 Ranskan tasavallan virallisessa lehdessä julkaistun asetuksen mukaisesti. Kansallisen vastaväitemenettelyn aikana kyseiset toimijat, jotka olivat laillisesti pitäneet kaupan tuotetta ”Huile d'olive de Corse” / ”Huile d'olive de Corse – Oliu di Corsica” yhtäjaksoisesti vähintään viiden vuoden ajan ennen hakemuksen esittämistä, olivat esittäneet vastaväitteen, joka koski oliivilajikkeisiin siirtymisen aikataulun poistamista, todeten, että ne tarvitsivat aikaa mukauttaakseen hedelmätarhojensa koostumusta. Kyseessä ovat seuraavat toimijat: EARL de Marquiliani, 20270 Aghione; Arthur Antolini, 11, lotissement Orabona, 20220 Monticello; Dominique Arrighi, 20290 Lucciana; Dominique Bichon, Le Regino, 20226 Speloncato; EARL Casa Rossa, Pianiccia, 20270 Tallone; William Delamare, Domaine de Valle, 20213 Querciolo; Roselyne Hubert, Pietra Macchja, 20279 Ville di Paraso; EARL Domaine de Torraccia, 20137 Lecci; Josette Lucciardi, Domaine de Pianiccione, 20270 Antisanti; Alfred Matt, plaine de Vallecalle, 20217 Saint-Florent; Jean-Luc Mozziconacci, Albaretto, 20240 Ghisonaccia, ja Jean-Louis Tommasini, 20225 Avapessa.

               (3)

               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (3).

               (4)

               Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään nimitystä ”Huile d'olive de Corse” / ”Huile d'olive de Corse – Oliu di Corsica” (SAN) koskevan eritelmän muutos, joka on julkaistu Euroopan unionin virallisessa lehdessä.
   2 artikla
   Edellä 1 artiklassa myönnettyyn suojaan sovelletaan siirtymäkautta, jonka Ranska on myöntänyt asetuksen (EU) N:o 1151/2012 15 artiklan 4 kohdan mukaisesti mainitun artiklan vaatimukset täyttäville toimijoille.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä toukokuuta 2017.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  Komission asetus (EY) N:o 148/2007, annettu 15 päivänä helmikuuta 2007, joidenkin nimien rekisteröimisestä suojattujen alkuperänimitysten ja suojattujen maantieteellisten merkintöjen rekisteriin (Geraardsbergse mattentaart (SMM) – Pataca de Galicia tai Patata de Galicia (SMM) – Poniente de Granada (SAN) – Gata-Hurdes (SAN) – Patatas de Prades tai Patates de Prades (SMM) – Mantequilla de Soria (SAN) – Huile d'olive de Nîmes (SAN) – Huile d'olive de Corse tai Huile d'olive de Corse-Oliu di Corsica (SAN) – Clémentine de Corse (SMM) – Agneau de Sisteron (SMM) – Connemara Hill Lamb tai Uain Sléibhe Chonamara (SMM) – Sardegna (SAN) – Carota dell'Altopiano del Fucino (SMM) – Stelvio tai Stilfser (SAN) – Limone Femminello del Gargano (SMM) – Azeitonas de Conserva de Elvas e Campo Maior (SAN) – Chouriça de Carne de Barroso-Montalegre (SMM) – Chouriço de Abóbora de Barroso-Montalegre (SMM) – Sangueira de Barroso-Montalegre (SMM) – Batata de Trás-os-Montes (SMM) – Salpicão de Barroso-Montalegre (SMM) – Alheira de Barroso-Montalegre (SMM) – Cordeiro de Barroso, Anho de Barroso tai Borrego de leite de Barroso (SMM) – Azeite do Alentejo Interior (SAN) – Paio de Beja (SMM) – Linguíça do Baixo Alentejo tai Chouriço de carne do Baixo Alentejo (SMM) – Ekstra deviško oljčno olje Slovenske Istre (SAN)) (EUVL L 46, 16.2.2007, s. 14).

      (3)  EUVL C 9, 12.1.2017, s. 42.


title: Komission täytäntöönpanoasetus (EU) 2015/101, annettu 22 päivänä tammikuuta 2015 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               23.1.2015

               FI

               Euroopan unionin virallinen lehti

               L 16/29

         KOMISSION TÄYTÄNTÖÖNPANOASETUS (EU) 2015/101,
   annettu 22 päivänä tammikuuta 2015,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä tammikuuta 2015.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  EG

                  330,7

                  IL

                  160,5

                  MA

                  120,7

                  TR

                  158,4

                  ZZ

                  192,6

                  0707 00 05

                  JO

                  241,9

                  MA

                  66,8

                  TR

                  175,6

                  ZZ

                  161,4

                  0709 93 10

                  MA

                  231,2

                  TR

                  184,3

                  ZZ

                  207,8

                  0805 10 20

                  EG

                  47,3

                  MA

                  63,2

                  TN

                  65,2

                  TR

                  64,2

                  ZZ

                  60,0

                  0805 20 10

                  IL

                  146,9

                  MA

                  87,9

                  ZZ

                  117,4

                  0805 20 30, 0805 20 50, 0805 20 70, 0805 20 90

                  EG

                  87,6

                  IL

                  126,1

                  JM

                  118,0

                  MA

                  125,5

                  TR

                  115,4

                  ZZ

                  114,5

                  0805 50 10

                  TR

                  60,9

                  ZZ

                  60,9

                  0808 10 80

                  BR

                  63,3

                  CL

                  89,7

                  MK

                  24,4

                  US

                  170,2

                  ZZ

                  86,9

                  0808 30 90

                  CL

                  265,9

                  US

                  138,7

                  ZZ

                  202,3

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EY) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.